– Так, я лічу, што стварэнне нашага тэатра паслужыла штуршком для развіцця беларускай музкамедыі. На першай прэмеры мы паказалі гераічную музычную камедыю Ю. Семянякі Пяе Жаваранак. Гэта спектакль аб мужнай барацьбе беларускага народа ў гады Вялікай Айчыннай вайны, аб партызанах. Тэма спектакля блізкая беларускаму гледачу. Адным словам, гэта было менавіта тое, што і патрабавалася.